Leygardagin 15. septembur skipar Rudda Føroyar fyri, at Føroyar vera partur av altjóða ruddingardegnum, World Cleanup Day. Málið er at fáa so nógvar føroyingar sum gjørligt at taka lut í ruddingum um alt landið, har ruddað verður so nógv sum gjørligt. Í felag rudda vit Føroyar uppá ein dag! Meldið tykkum til her: www. ruddaforoyar. fo–so vit kunnu planleggja ruddingar um alt landið, og kunna tykkum um ruddingar í tykkara øki: Tørvur er á einstaklingum/húskjum, og feløgum, stovnum og fyritøkum. Allur bati bøtir! Um øll í tiltakinum melda seg og sítt húski til, so verða vit sera væl mannaði, tá vit fara at rudda Føroyar! –Luttak í altjóða ruddingardegnum, heimsins størsta ruddingarátaki. Í 2017 luttóku fleiri enn tvær milliónir fólk úr tilsamans 14 londum í World Cleanup Day!